GEMA JUMAT, 02 FEBRUARI 2018
Oleh: Nurjannah Usman
Assalamu’alaikum loen sapa teungku
Ma dengoen abu rakan silingka
Di langet bintang cahya meutabu
Buleun leumpah hue malam purnama
Takalon bumoe wahe nyak mulu
Lagak ngoen lampu oh malam jula
Hana pat peugah hanjeut ta tiru
Nyan mandum laku Allah yang Esa
Jinoe takisah bacut hai teungku
Ureueng le karue suai gerhana
Buleun ngoen bumoe kaji bersatu
Geutanyoe karue selfi ubena
Meunyoe youh jameun han geubi karu
Geukheun lee nektu buleun meurana
Nyan tanda bala ukeu hana tatupu
Tanyoe bek karue sembahyang beuna
Sireutoh limong ploh dua thoen bak
saboh isu
Gerhana bulen di dalam donya
Tanyoe bek seunang pulom meulagu
Tanyong bak teungku nyan peu tanda
Bak hie geupeugah didalam buku
Nyan kajeut laju taubat nasuha
Tanyoe bek laloe barat ngoen timu
bekle peulaku tameuhoi bala
Mulai jinoe Qur’an tabaca laju
Bek laloe tapehue hape tiep masa
Berang kahoe tajak ta beut tameusu
Yoh golom teungku kiamat teuka
Neuhen, 02 Februari 2018
ind_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn